**Informatīvais ziņojums „Par Eiropas Savienības fondu darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” ieviešanu 2015.gadā”**

**Rīga**

**2015.gads**

1. Informatīvais ziņojums (turpmāk – ziņojums) sagatavots pamatojoties uz grozījumiem[[1]](#footnote-1) Ministru kabineta 2010.gada 18.maija noteikumos Nr.464 *„Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”* (turpmāk – MK noteikumi Nr.464), kas stājušies spēkā ar 2015.gada 1.janvāri.
2. MK noteikumu Nr.464 39.1punkts nosaka, ka finansējumu no 74.resora „*Gadskārtējā valsts budžeta izpildes procesā pārdalāmais finansējums*” programmas 80.00.00 „*Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai*” līdzekļiem 2015.gadam pirms normatīvā regulējuma par specifiskajiem atbalsta mērķiem atbalstāmo darbību īstenošanai un projektu apstiprināšanas var pārdalīt uz atbildīgās ministrijas Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanas budžeta programmām (apakšprogrammām) Eiropas Savienības struktūrfondu un Kohēzijas fonda 2014.–2020.gada plānošanas periodā 9.2.3.specifiskā atbalsta mērķa "*Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai*" atbalstāmo darbību īstenošanai, ja par to ir lēmis Ministru kabinets.
3. Lai nodrošinātu veselības nozares ES fondu 2014.-2020.gada plānošanas perioda investīciju efektīvu un pārdomātu ieguldīšanu, koncentrējoties uz prioritāro vajadzību apmierināšanu un rezultātu sasniegšanu, 9.2.3.specifiskā atbalsta mērķa "*Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai*" ietvaros, balstoties uz padziļināto veselības nozares izvērtējumu un citu valstu pieredzes analīzi, paredzēts izstrādāt prioritāro veselības jomu veselības tīklu attīstības vadlīnijas, kas noteiks papildu plānošanas ietvaru turpmākajām investīcijām veselības nozarē.
4. Ņemot vērā veselības nozarei paredzēto Eiropas Savienības fondu finansējuma apjomu (272 miljonu *euro*) un ierobežoto laika periodu līdzekļu apguvei, Veselības ministrija izstrādāja un Ministru kabinets 2014.gada 28.oktobrī apstiprināja noteikumus Nr.666 „*Noteikumi par darbības programmas "Izaugsme un nodarbinātība" 9.2.3. specifiskā atbalsta mērķa "Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai" īstenošanu*” (turpmāk – MK noteikumi Nr.666), tādējādi nodrošinot, ka prioritāro veselības jomu veselības tīklu attīstības vadlīniju izstrāde tika uzsākta pirms Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.pantā noteikto vispārējo Eiropas Savienības fondu regulējošo Ministru kabineta noteikumu apstiprināšanas.
5. Saskaņā ar MK noteikumiem Nr.666 Nacionālais veselības dienests sagatavoja un Veselības ministrija kā atbildīgā iestāde 2014.gada 29.decembrī apstiprināja pagaidu projekta iesniegumu „*Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros*” (turpmāk – pagaidu projekts).
6. Pagaidu projekta ietvaros Publisko iepirkumu likuma 3.panta pirmās daļas 6.punktā minētā izņēmuma kārtā 2014.gada 30.decembrī Nacionālais veselības dienests noslēdza līgumu ar Starptautisko Rekonstrukcijas un attīstības banku par zinātniskā pētījuma veikšanu attiecībā uz nacionālo veselības sistēmu ar mērķi samazināt saslimstību, invaliditāti un mirstību prioritāro veselības jomu ietvaros.
7. Realizējot pagaidu projektu, Nacionālais veselības dienests 2014.gadā ir veicis maksājumus no Veselības ministrijas budžeta apakšprogrammas 63.07.00 „*Eiropas Sociālā fonda (ESF) projektu īstenošana (2014-2020)*” 224 631,95 *euro* apmērā, kas tika piesaistīts no 74.resora „*Gadskārtējā valsts budžeta izpildes procesā pārdalāmais finansējums*” programmas 80.00.00 „*Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai*”.
8. Ministru kabinets, apstiprinot MK noteikumus Nr.666, lēma[[2]](#footnote-2) par valsts budžeta finansējuma nodrošināšanu pagaidu projekta īstenošanai 2014.gadam. Finansējums projekta īstenošanai 2015.gadam savlaicīgi, t.i. līdz 2015.gada 1.janvārim, netika pieprasīts, jo MK noteikumi Nr.464 neparedzēja iespēju piesaistīt finansējumu 2015.gadam. Tāpat netika savlaicīgi uzsākta Eiropas Sociālā fonda projekta atlase, jo Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 2.daļā noteiktā *kārtība, kādā Eiropas Savienības fondu vadībā iesaistītās institūcijas nodrošina plānošanas dokumentu sagatavošanu un Eiropas Savienības fondu ieviešanu, tai skaitā projektu iesniegumu atlasi, projektu iesniegumu atlases nolikuma saturu, kārtību, kādā izvērtē projekta iesniedzēja atbilstību šā likuma* [*23.pantā*](http://likumi.lv/doc.php?id=267471#p23) *minētajiem izslēgšanas noteikumiem, izvērtē līgumu un vienošanos par projekta īstenošanu, tā saturu, slēgšanas un grozījumu izdarīšanas kārtību, kā arī projekta sadarbības partneru piesaistes nosacījumus[[3]](#footnote-3)*, pēc kuriem bija iespējams uzsākt projektu atlasi, stājās spēkā 2015.gada 8.janvārī. Ņemot vērā iepriekšminēto, 2015.gadā finansējums pagaidu projekta īstenošanai nav pieejams un turpmāka pagaidu projekta īstenošana un Eiropas Savienības fondu 2014.-2020.gada plānošanas perioda veselības nozarei paredzētā finansējuma apguve ir apdraudēta.
9. Lai turpinātu pagaidu projekta īstenošanu, nepieciešams no 74.resora „*Gadskārtējā valsts budžeta izpildes procesā pārdalāmais finansējums*” programmas 80.00.00 „*Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai*” pārdalīt valsts budžeta finansējumu 2015.gadam 1 167 506 *euro* apmērā uz Veselības ministrijas budžeta apakšprogrammu 63.07.00 „*Eiropas Sociālā fonda (ESF) projektu īstenošana (2014-2020)*”.

Veselības ministrs G.Belēvičs

27.02.2015 16:47

929

A.Tomsone

67876181, Agnese.Tomsone@vm.gov.lv

1. Ministru kabineta 2014.gada 23.decembra noteikumi Nr.832 „[Grozījumi Ministru kabineta 2010.gada 18.maija noteikumos Nr.464 "Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"](http://likumi.lv/ta/id/271330-grozijumi-ministru-kabineta-2010-gada-18-maija-noteikumos-nr-464-noteikumi-par-74-resora-gadskarteja-valsts-budzeta-izpildes-pr...). [↑](#footnote-ref-1)
2. Ministru kabineta 2014.gada 28.oktobra sēdes protokola Nr.58 14.§ 2.punkts. [↑](#footnote-ref-2)
3. Ministru kabineta 2014.gada 23.decembra noteikumi Nr.832 „[Grozījumi Ministru kabineta 2010.gada 18.maija noteikumos Nr.464 "Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"](http://likumi.lv/ta/id/271330-grozijumi-ministru-kabineta-2010-gada-18-maija-noteikumos-nr-464-noteikumi-par-74-resora-gadskarteja-valsts-budzeta-izpildes-pr...). [↑](#footnote-ref-3)